
RAPORT 

asupra proiectului de Lege pentru modificarea şi completarea Legii educaţiei fizice şi sportului, nr. 69/2000
(PL. x 84/2008), a  proiectului de Lege pentru modificarea Legii educaţiei fizice şi sportului  nr. 69/2000 (PLx. 407/2008) şi a propunerii legislative pentru abrogarea alineatului (2) al articolului 79 din Legea nr. 69 din 28 aprilie 2000, Legea educaţiei fizice şi sportului (Pl.x. 583/2008)


1. În baza prevederilor art. 95 şi 115 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a fost sesizată spre dezbatere şi avizare, în fond, în procedură de urgenţă, cu proiectul de Lege pentru modificarea şi completarea Legii educaţiei fizice şi sportului, nr. 69/2000, trimis cu adresa nr. PL.x 84 din 3 martie 2008, şi, în baza prevederilor art. 95 din Regulamentul Camerei Deputaţilor, republicat cu proiectul de Lege pentru modificarea Legii educaţiei fizice şi sportului  nr. 69/2000, trimis cu adresa nr. PLx. 407 din 17 iunie 2008, şi propunerea legislativă pentru abrogarea alineatului (2) al articolului 79 din Legea nr. 69 din 28 aprilie 2000, Legea educaţiei fizice şi sportului, trimis cu adresa nr. Pl.x 583 din 24 septembrie 2008.

Având în vedere faptul că cele trei acte normative au acelaşi obiect de reglementare, modificarea şi completarea Legii educaţiei fizice şi sportului nr. 69/2000, cu modificările şi completările ulterioare, conform prevederilor art. 67 alin. (3) şi art. 68 din Regulamentul Camerei Deputaţilor, republicat, se va întocmi un singur raport.
Pentru întocmirea raportului, Comisia a analizat avizele primite de la Comisia pentru sănătate şi familie, Comisia juridică, de disciplină şi imunităţi, avizul Consiliului Legislativ şi Punctul de vedere al Guvernului.


Cele trei acte normative au ca obiect de reglementare completarea Legii educaţiei fizice şi sportului nr.69/2000, cu modificările şi completările ulterioare, cu dispoziţii care să prevadă obligativitatea organizatorilor competiţiilor sportive oficiale de a asigura prezenţa la locul de desfăşurare a competiţiei a cel puţin o echipă de prim ajutor calificat, dotată conform standardelor şi normelor naţionale şi europene în vigoare. Se prevede, de asemenea, modificarea art. 36 şi art. 41, în sensul schimbării denumirii „Federaţia Română «Sportul pentru Persoanele cu Handicap»” în „Comitetul Internaţional Paralimpic”, pentru corelare cu Hotărârea Adunării Generale a Comitetului Internaţional Paralimpic din 18 noiembrie 2005 şi abrogarea prevederilor alin. (2) al art. 74. 

2. În funcţie de obiectul şi conţinutul lor, cele două proiectele de Lege şi propunerea legislativă fac parte din categoria legilor ordinare, în baza prevederilor art.73 din Constituţia României, republicată, împrumutând acest caracter de la actul normativ de bază asupra căruia se intervine legislativ.
3. La dezbateri au participat ca invitaţi, în baza prevederilor art. 54 şi 55 din Regulamentul Camerei Deputaţilor, republicat: doamna Oana Adriana Badea – secretar de stat în Ministerul Educaţiei, Cercetării şi Inovării; domnul Răzvan Bobeanu – secretar de stat şi domnul Bogdan Gheorghe – secretar general în cadrul Ministerul Tineretului şi Sportului.


4. La lucrările Comisiei au fost prezenţi 26 deputaţi din totalul de 31 membri ai Comisiei.

5. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat PL.x 84/2008 în şedinţa din 25 februarie 2008 şi PLx. 407/2008 în şedinţa din 19 martie 2008 şi a respins Pl.x. 583/2008 în şedinţa din 22 septembrie 2008.

6. În urma dezbaterii, în şedinţa din 27 ianuarie 2009, Comisia, cu unanimitatea voturilor celor prezenţi, a propus:

- adoptarea cu amendamentele din Anexă a proiectului de Lege pentru modificarea şi completarea Legii educaţiei fizice şi sportului, nr. 69/2000 (PL. x 84/2008);

-  respingerea proiectului de Lege pentru modificarea Legii educaţiei fizice şi sportului  nr. 69/2000 (PLx. 407/2008), urmând ca prevederile pe care acesta le conţine, în forma adoptată de Senat, să fie considerate amendamente la proiectul propus spre adoptare, prin introducerea celor două articole, art. 36 alin. (3) şi art. 41, sub formă de amendamente, în PL.x. 84/2008;

- respingerea propunerii legislative pentru abrogarea alineatului (2) al articolului 79 din Legea nr. 69 din 28 aprilie 2000, Legea educaţiei fizice şi sportului (Pl.x. 583/2008), din următoarele considerente:
- prin abrogarea alin. (2) al art. 79 ar rezulta că bazele sportive aflate în patrimoniul societăţilor comerciale pot fi desfiinţate sau că destinaţia lor poate fi modificată fără a parcurge aceeaşi procedură ca în cazul bazelor sportive aflate în domeniul public sau privat al statului sau al unităţilor administrativ-teritoriale;

- statele membre ale Uniunii Europene vor trebui să-şi armonizeze legislaţia cu Carta Albă a Sportului, document aflat în dezbaterea Parlamentului European, ce va stabili principiile de organizare şi funcţionare a sportului european. 

Anexă
I. Amendamente admise
	Nr. crt.
	Text Legea nr. 69/2000, cu modificările şi completările ulterioare
	Text adoptat de Senat
	Text propus de Comisie

(autorul amendamentelor)
	Motivare

	1.
	---
	Titlul Legii: Lege pentru modificarea şi completarea Legii educaţiei fizice şi sportului, nr. 69/2000
	Titlul Legii: Lege pentru modificarea şi completarea Legii educaţiei fizice şi sportului nr. 69/2000
	Respectarea normelor de tehnică legislativă.

	2.
	---
	Art. I. – Legea educaţiei fizice şi sportului nr. 69/2000, publicată în Monitorul Oficial al României, Partea I, nr. 200 din 9 mai 2000, cu modificările şi completările ulterioare, se modifică şi se completează după cum urmează:
	Text nemodificat.
	

	3. 
	Art. 36. - (3)  Prin excepţie, se pot constitui Federaţia sportivă naţională "Sportul pentru toţi" şi Federaţia sportivă naţională "Sportul pentru persoanele cu handicap", ca persoane juridice de drept privat, de utilitate publică, având ca membri persoane fizice şi juridice cu activitate specifică în domeniu.
	---- 


	1. La articolul 36, alineatul (3) se modifică şi va avea următorul cuprins:

„(3) Prin excepţie, se pot constitui Federaţia sportivă naţională "Sportul pentru toţi" şi Comitetul Naţional Paralimpic, pentru persoanele cu dizabilităţi, ca persoane juridice de drept privat, de utilitate publică, având ca membri persoane fizice şi persoane juridice cu activitate specifică în domeniu.”.
	Text preluat din PLx 407/2008, în conformitate cu prevederile art. 68 alin. (2) din Regulamentul Camerei Deputaţilor, republicat. 

	4.
	Art. 41. - Federaţia sportivă naţională "Sportul pentru toţi" şi Federaţia sportivă naţională "Sportul pentru persoanele cu handicap" beneficiază de drepturile şi de obligaţiile federaţiilor sportive naţionale şi îşi desfăşoară activitatea pe bază de programe naţionale, finanţate prioritar de Guvern.
	---- 


	2. Articolul 41 se modifică şi va avea următorul cuprins:
„Art. 41. - Federaţia sportivă naţională "Sportul pentru toţi" şi Comitetul Naţional Paralimpic beneficiază de drepturile şi de obligaţiile federaţiilor sportive naţionale şi îşi desfăşoară activitatea pe bază de programe naţionale, finanţate prioritar de la Guvern.”
	Respectarea normelor de tehnică legislativă.

Text preluat din PLx 407/2008, în conformitate cu prevederile art. 68 alin. (2) din Regulamentul Camerei Deputaţilor, republicat.

	5.
	Art. 55. - (1) Practicarea exerciţiilor fizice în forme organizate se realizează numai cu aviz medical. 

(2) Pentru a participa la antrenamente şi competiţii sportivii legitimaţi trebuie să efectueze controlul medical periodic şi ori de câte ori este nevoie la unităţile de medicină sportivă. 

(3) Participarea sportivilor legitimaţi la antrenamente şi/sau înscrierea lor la competiţiile sportive sunt condiţionate de existenţa avizului medical favorabil, eliberat numai de unităţile de medicină sportivă. 

----
	1. La articolul 55, după alineatul (3) se introduce un nou alineat, alin. (4), cu următorul cuprins:

---- 

----

---

„ (4) Organizatorul competiţiilor sportive oficiale pe ramuri de sport are obligaţia să asigure, în timpul competiţiei, cel puţin o echipă de prim-ajutor calificat, care utilizează ambulanţe tip B, conform standardelor şi normelor naţionale şi europene în vigoare. Cheltuielile prezenţei echipei de prim-ajutor calificat vor fi suportate de către organizatori.”
	3. Text nemodificat.
Text nemodificat.


	Respectarea normelor de tehnică legislativă.

	6. 
	Art. 88. - Constituie contravenţie următoarele fapte, dacă nu sunt săvârşite în astfel de condiţii încât, potrivit legii penale, să fie considerate infracţiuni: 

a) încălcarea dispoziţiilor art. 13 alin. (3), prin admiterea de către organizatori a participării la competiţiile sportive oficiale înscrise în calendarele federaţiilor sportive naţionale pe ramuri de sport; 

b) participarea la activităţile sportive organizate a sportivilor care nu prezintă avizul medical, conform prevederilor art. 55; 

c) prezentarea unor declaraţii sau documente inexacte în baza cărora s-a operat înscrierea la competiţii potrivit prevederilor lit. a) este sancţionabilă cu amendă, dacă, potrivit legii, fapta nu constituie infracţiune; 

d) îngrădirea de către deţinătorii de baze sportive a accesului celor îndreptăţiţi să le utilizeze; 

e) organizarea manifestărilor sportive fără a asigura condiţiile prevăzute prin regulamentul federaţiei sportive naţionale respective; 

f) administrarea necorespunzătoare a bazelor şi a instalaţiilor sportive de către deţinătorii acestora sau de către cei cărora li s-a recunoscut un drept de folosinţă asupra lor, sancţionabilă cu amendă, potrivit legii, dacă fapta nu constituie infracţiune; 

g) refuzul de a se supune controlului instituit prin prezenta lege sau de a prezenta avizele şi autorizaţiile de funcţionare; 

h) neaducerea la îndeplinire, la termenele stabilite, a măsurilor dispuse anterior, precum şi a solicitărilor legale ale Ministerului Tineretului şi Sportului. 

i) neachitarea contravalorii timbrului olimpic către Comitetul Olimpic Român; 

j) neînregistrarea bazelor sportive în Registrul bazelor sportive; 

k) nerespectarea prevederilor art. 70 alin. (1) lit. g).
	2. La articolul 88, după litera k) se introduce o nouă literă, lit. l), cu următorul cuprins:

„l) nerespectarea prevederilor art. 55 alin. (4).”
	4. Text nemodificat.
Text nemodificat. 


	

	7.
	Art. 89. - (1) Contravenţiile prevăzute la art. 88, săvârşite de persoanele fizice şi persoanele juridice, se sancţionează după cum urmează: 

a) cu amendă de la 6.000.000 lei la 30.000.000 lei, pentru persoane juridice, şi cu amendă de la 3.000.000 lei la 15.000.000 lei, pentru persoane fizice, faptele prevăzute la art. 88 lit. a)-c); 

b) cu amendă de la 15.000.000 lei la 45.000.000 lei, pentru persoane juridice, şi cu amendă de la 9.000.000 lei la 30.000.000 lei, pentru persoane fizice, faptele prevăzute la art. 88 lit. d)-f), i) şi j); 

c) cu amendă de la 6.000.000 lei la 15.000.000 lei, pentru persoane juridice, şi cu amendă de la 3.000.000 lei la 9.000.000 lei, pentru persoane fizice, faptele prevăzute la art. 88 lit. g) şi h); 

d) cu amendă de la 200.000.000 lei la 500.000.000 lei, pentru persoanele juridice, faptele prevăzute la art. 88 lit. k).
	3. La articolul 89, litera b) a alineatului (1) va avea următorul cuprins:

„b) cu amendă de la 1.500 de lei la 4.500 de lei, pentru persoane juridice, şi cu amendă de la 900 de lei la 3.000 de lei, pentru persoane fizice, faptele prevăzute la art. 88 lit. d)-f), i) j) şi l);”
	5. La articolul 89, litera b) a alineatului (1) se modifică şi va avea următorul cuprins:

„b) cu amendă de la 1.500 lei la 4.500 lei, pentru persoane juridice, şi cu amendă de la 900 lei la 3.000 lei, pentru persoane fizice, faptele prevăzute la art. 88 lit. d)-f), i) j) şi l);”
	Respectarea normelor de tehnică legislativă.

Pentru unitate terminologică.

	8.
	---
	Art. II. – Legea educaţiei fizice şi sportului nr. 69/2000, publicată în Monitorul Oficial al României, Partea I, nr. 200 din 9 mai 2000, cu modificările şi completările ulterioare, inclusiv cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare. 
	Art. II. – Legea educaţiei fizice şi sportului nr. 69/2000, publicată în Monitorul Oficial al României, Partea I, nr. 200 din 9 mai 2000, cu modificările şi completările ulterioare, precum şi cu cele aduse prin prezenta lege se va republica în Monitorul Oficial al României, Partea I, dându-se textelor  o nouă numerotare.
	Respectarea normelor de tehnică legislativă.

